En skærsommernatsdrøm af William Shakespeare Læs online på Bookmate
Helena er forelsket i Demetrius. Men Demetrius er forelsket i Hermia, og det er Lysander også. Selvom Hermia også er forelsket i Lysander, vil hendes far have, at hun skal giftes med Demetrius. Da Hermia og Lysander i al hemmelighed forsøger at stikke af en skærsommernat, bliver de forfulgt af Demetrius, der er opslugt af jalousi og i øvrigt forfulgt af den ulykkeligt forelskede Helena.
«En skærsommernats drøm» er en af Shakespeares mest kendte og måske allersjoveste komedier.
Den engelske skuespilforfatter William Shakespeare (1564–1616) er bredt anerkendt som verdens største dramatiker. Hans skuespil er oversat til alle moderne sprog og bliver opført mere end nogen anden skuespilforfatters stykker. Udover virket som forfatter arbejdede Shakespeare som skuespiller, og han er endvidere en af Englands allerstørste digtere nogensinde. Han står bag 39 skuespil, 154 sonetter og flere andre digte.
SkuespilKlassikerePoesi